**Materská škola Hencovce, Nová 1918, 093 02, Hencovce**

Zápis do Materskej školy pre školský rok 2025/2026

**Riaditeľka Materskej školy v zmysle zákona č. 245/2008 z.z. o výchove a vzdelaní (školský zákon) v znení neskorších predpisov a  po dohode so zriaďovateľom oznamuje, že :**

**Zápis detí do Materskej školy pre školský rok 2025 / 2026 sa uskutoční**

**od 02.05.2025 do 30.05.2025.**

**Žiadosti o prijatie dieťaťa na predprimárne vzdelávanie si bude možné vyzdvihnúť osobne v MŠ v čase od 10:00 do 16:00 hod., alebo stiahnuť elektronicky z web stránky** [**www.hencovce.sk**](http://www.hencovce.sk)**.**

**Dieťa, ktoré navštevuje materskú školu a do 31. augusta 2025 (vrátane) dosiahne päť rokov veku, sa bez povinnosti opätovne žiadať o prijatie do materskej školy automaticky, od 1. septembra 2025 stáva dieťaťom plniacim povinné predprimárne vzdelávanie.**

**Na predprimárne vzdelávanie sa prijímajú :**

**Deti, pre ktoré je predprimárne vzdelávanie povinné, ktoré dovŕšia päť rokov veku do 31.8. príslušného kalendárneho roka. Ide o všeobecnú povinnosť ustanovenú školským zákonom.**

Deti, ktoré do 31.8.2025 dovŕšia šiesty rok veku, ale nedosiahnu školskú spôsobilosť, takže pokračujú v plnení povinného predprimárneho vzdelávania v MŠ.

**Deti, ktoré majú právo na prijatie na predprimárne vzdelávanie, t. j. deti ktoré dovŕšia 4 roky do 31. augusta príslušného kalendárneho roka**.

Do materskej škole sa prijíma spravidla dieťa od troch rokov jeho veku, výnimočne možno prijať dieťa od dvoch rokov jeho veku na predprimárne vzdelávanie, ak sú v materskej škole vytvorené vhodné kapacitné, personálne, materiálne a iné podmienky.

**Ak ide o dieťa so špeciálnymi výchovno-vzdelávacími potrebami, k žiadosti o prijatie dieťaťa na predprimárne vzdelávanie sa prikladá aj vyjadrenie príslušného Centra poradenstva a prevencie a odporúčanie všeobecného lekára pre deti a dorast.**

Na predprimárne vzdelávanie v materskej škole nemožno prijať dieťa mladšie ako dva roky.

**Spolu so žiadosťou musí obsahovať lekárske potvrdenie o zdravotnej spôsobilosti dieťaťa od všeobecného lekára, ktorého súčasťou je  aj údaj o povinnom očkovaní.**

Potvrdenie o zdravotnej spôsobilosti nie je potvrdením o aktuálnom zdravotnom stave dieťaťa ale je potvrdením o jeho zdravotnej spôsobilosti absolvovať predprimárne vzdelávanie.

----------------------------------------------------------------------------------------------------------------

**Ak rodič požiada, aby bolo na povinné predprimárne vzdelávanie v MŠ prijaté dieťa, ktoré nedovŕšilo piaty rok veku do 31.8.2025, je povinný k žiadosti predložiť:**

* **súhlasné vyjadrenie príslušného zariadenia poradenstva a prevencie**
* **súhlasné vyjadrenie všeobecného lekára pre deti a dorast**

**Rozhodnutia o prijatí/ neprijatí dieťaťa:**

Riaditeľka Materskej školy vydá rozhodnutie o prijatí/ neprijatí dieťaťa na predprimárne vzdelávanie najneskôr  do 30. júna 2025.Rozhodnutie o prijatí alebo neprijatí na predprimárne vzdelávanie do MŠ doručuje riaditeľka obom zákonným zástupcom dieťaťa osobitne, bez ohľadu nato, či zákonní zástupcovia dieťaťa majú rovnakú alebo rôznu doručovaciu adresu, pretože obidvaja zákonní zástupcovia dieťaťa sú riadnymi účastníkmi konania. Ak sa zákonní zástupcovia dohodnú, rozhodnutie možno doručiť len jednému z nich. Túto vzájomnú dohodu deklarujú zákonní zástupcovia písomným vyhlásením podľa § 144a ods. 4 školského zákona, ktoré doručia riaditeľke MŠ spolu so žiadosťou o prijatie dieťaťa do MŠ.

**Zákonní zástupcovia sa môžu dohodnúť, že žiadosť podpisuje iba jeden zákonný zástupca a rozhodnutie sa doručí iba jednému zákonnému zástupcovi, ak písomné vyhlásenie o tejto skutočnosti doručia/predložia riaditeľovi školy (Príloha č.1).**

**Podpis oboch zákonných zástupcov dieťaťa sa nevyžaduje, ak:**

* jednému z rodičov bol obmedzený alebo pozastavený výkon rodičovských práv a povinností vo veciach výchovy a vzdelávania dieťaťa, ak jeden z rodičov bol pozbavený výkonu rodičovských práv a povinností vo veciach výchovy a vzdelávania dieťaťa, alebo ak spôsobilosť jedného z rodičov na právne úkony bola obmedzená (spôsob preukázania uvedenej skutočnosti ani doklad, ktorým sa táto skutočnosť preukazuje, nie je explicitne určený, túto skutočnosť je možné preukázať napríklad neoverenou kópiou rozhodnutia súdu),
* jeden z rodičov nie je schopný zo zdravotných dôvodov podpísať (spôsob preukázania uvedenej skutočnosti ani doklad, ktorým sa táto skutočnosť preukazuje, nie je explicitne určený, túto skutočnosť je možné preukázať napríklad potvrdením od všeobecného lekára zákonného zástupcu, ktoré nie je schopný sa podpísať ) alebo
* vec neznesie odklad, zadováženie súhlasu druhého rodiča je spojené s ťažko prekonateľnou prekážkou a je to v najlepšom záujme dieťaťa (spôsob preukázania uvedenej skutočnosti ani doklad, ktorým sa táto skutočnosť preukazuje nie je explicitne určený, túto skutočnosť je možné preukázať napríklad písomným vyhlásením). (Prílohač.2)

***Tešíme sa na Vás.***

Ferencová Jana

Riaditeľka MŠ

Príloha č.1

Matka/zákonný zástupca 1 ( titul, meno a priezvisko, titul, ulica a číslo domu, PSČ, obec)

...............................................................................................................................................................

Otec/zákonný zástupca 2 ( titul, meno a priezvisko, titul, ulica a číslo domu, PSČ, obec)

...............................................................................................................................................................

**Písomné vyhlásenie**

**k podaniam týkajúcich sa výchovy a vzdelávania, o ktorých sa rozhoduje v správnom konaní**

Ako rodičia/zákonní zástupcovia nášho dieťaťa ( meno a priezvisko dieťaťa )

...............................................................................................................................................................

v súlade s § 144a ods. 4 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov týmto vyhlasujeme, že podpisovať všetky podania týkajúce sa výchovy a vzdelávania nášho dieťaťa, o ktorých sa rozhoduje v správnom konaní bude jeden zo zákonných zástupcov (meno a priezvisko zákonného zástupcu)................................................................................................................ Len tomuto zákonnému zástupcovi budú zároveň doručované aj rozhodnutia.

V........................................................., dňa.........................

................................................................ podpis zákonného zástupcu 1 (matka)

.................................................................

podpis zákonného zástupcu 2 (otec)

Príloha č. 2

**Čestné vyhlásenie zákonného zástupcu**

Podpísaný/á: (titul, meno a priezvisko, titul)

...............................................................................................................................................................

ako rodič/zákonný zástupca: (meno a priezvisko dieťaťa)

...............................................................................................................................................................

Adresa bydliska zákonného zástupcu: (ulica a číslo domu, PSČ, obec)

...............................................................................................................................................................

Telefón\*: ............................................................. e-mail\*: ...............................................................

**týmto čestne vyhlasujem,**

že **zadováženie súhlasu** / **podpisu** druhého zákonného zástupcu (uvedie sa titul, meno a priezvisko, titul druhého zákonného zástupcu dieťaťa)

......................................................................................................................................................... na podaniach týkajúcich sa výchovy a vzdelávania môjho dieťaťa, o ktorých sa rozhoduje v správnom konaní , **je spojené s ťažko prekonateľnou prekážkou, vec neznesie odklad a podpísanie písomnosti len mnou ako jedným zákonným zástupcom je v najlepšom záujme môjho dieťaťa.**

Som si vedomý/á toho, že pokiaľ by mnou uvedené podpísané písomné vyhlásenie nebolo pravdivé alebo informácie boli závažným spôsobom zamlčané, budem znášať všetky z toho vyplývajúce následky.

V...................................................., dňa.........................

.................................................................

podpis zákonného zástupcu

(vyhlasovateľa)

\*)uvedie sa aspoň jeden kontakt na účely komunikácie